

**STRATEGIPLAN 2022 - 2025**

# Formål

Kost og ernæringsforbundet er en partipolitisk uavhengig yrkesorganisasjon i arbeidstakerorganisasjonen Delta. Forbundet skal være en pådriver for bedre matomsorg i Norge, og skal verne om medlemmenes felles interesser.

# Visjon

**Best på matomsorg!**

# Hovedmål

Kost- og ernæringsforbundets arbeid består av fire strategiske hovedområder, der bærekraft er en fellesnevner.

1. Yrkesutøverperspektivet
2. Samfunnsperspektivet
3. Arbeidstakerperspektivet
4. Kost- og ernæringsforbundet som organisasjon

# Delmål

# 1 Yrkesutøverperspektivet

1. Vi arbeider for at samfunnet og arbeidsgivere ser verdien i at mat- og ernæringskompetansen er så nær brukeren som mulig
2. Vi arbeider for at innholdet i ernæringskokkfaget opprettholdes og videreutvikles
3. Vi arbeider for økt rekruttering til matfagene generelt, og til ernæringskokkfaget spesielt
4. Vi arbeider for at det skal etableres en videreutdanning for faglærte ernæringskokker, på høyskole- eller universitetsnivå
5. Vi søker allianser med myndigheter, organisasjoner og relevante fagmiljøer, som gir medlemmene økt innflytelse

# 2 Samfunnsperspektivet

1. Vi har en overordnet satsing på bærekraftige måltider, i henhold til FNs bærekraftmål
2. Vi arbeider for å være en seriøs og tydelig samfunnsaktør, og en naturlig samarbeidspartner innen offentlig matomsorg
3. Vi arbeider for bedre folkehelse, i samarbeid med myndigheter, organisasjoner, næringsmiddelindustrien og forskningsmiljøer
4. Vi arbeider for god kvalitet på offentlige måltider i alle livets faser, fra skole og barnehage til sykehus og eldreomsorg
5. Vi søker allianser og samarbeid med myndigheter og organisasjoner i store saker, for å oppnå bedre resultater enn ved å stå alene
6. Vi bidrar med fagkunnskap i råd, utvalg og høringer, og har god dialog med de politiske partiene
7. Vi arbeider for å være en tydelig stemme i den offentlige debatten
8. Vi arbeider for å bedre den globale folkehelsen gjennom medlemsskap i EFAD (European Federation of the Associations of Dietitians) og ICDA (International Confederation of Dietetic Associations)

# 3 Arbeidstakerperspektivet

1. Vi arbeider for et tettere samarbeid med Delta, sentralt og lokalt, som kommer medlemmene til gode
2. Vi arbeider for at økt kompetanse skal lønne seg
3. Vi arbeider for at medlemmenes rettigheter og interesser på arbeidsplassen blir ivaretatt
4. Vi arbeider for å rekruttere yngre arbeidstakere, med aktiv bruk av sosiale medier
5. Vi arbeider for å øke organisasjonsgraden blant kjøkkenansatte i offentlig og privat sektor

# 4 Kost- og ernæringsforbundet som organisasjon

1. Vi arbeider for at forbundet skal være en attraktiv medlemsorganisasjon gjennom høy måloppnåelse
2. Vi arbeider for å være den ledende og samlende forening innen matomsorgens ulike fagområder
3. Vi arbeider for å bruke digitale kanaler for å holde kontakt med medlemmene, og for å nå ut i media
4. Vi arbeider for å etablere fylkeslag flere steder i landet
5. Vi arbeider for å ha et aktivitets- og kompetansetilbud som møter medlemmenes behov
6. I samarbeid med Delta arbeider vi for en stabil medlemsvekst
7. Vi arbeider for Kjøkkenskriveren skal være Norges fremste tidsskrift innen offentlig matomsorg